James Riady

James Riady (Hanzi tradisional: 李白; pinyin: Li Bái; lahèr 7 Januwari 1957)https://finance.detik.com/sosok/d-960209/city-of-god-ala-james-riady- Èaksès tangghâl 19-01-2026 panèka pabisnis Indonèsia sè dhâddhi Katua Lippo Group, sala sèttong konglomerat palèng rajâ è Indonèsia. Salèrana panèka orèng Tionghoa-Indonèsia, bân salèrana panèka ana'na Mochtar Riady, pamaddhek Lippo Group. Lippo Group bhuru anandatangani parjhânjhiyân sareng Khazanah ḍâri Malaysia ghâbây ngocol saham mayoritas è Bank Lippo. Polana salèrana ghi' bhuru maso' aghâma kristen evangelis, James ajhâlâni studi ḍâlem bidang tèologi.

 Jabadhân bân Pangarghâ'ân 

 Chief Executive Officer, Lippo Group.
 Pamaddhek bân Katua, Yayasan Pendidikan Pelita Harapan.
 Bekkèl Katua Umum Koordinator Kamar Dhâghâng bân Industri Indonèsia (KADIN Indonèsia) Bidang Pendidikan bân Kasèhadhân (2015-2020) tor Bidang Lowar Naghârâ (2025-samangkèn).
 Angghuta Dèwan Èkonomi Nasional. Tim Panasihat Khusus Prèsidèn.
 Angghuta Dèwan, Dèwan Èksekutif Wharton ghâbây Asia, Sakola Wharton, Univèrsitas Pennsylvania, Philadelphia, AS.
 Angghuta pamaddhek, Forum Èkonomi Dhunnya Swiss.
 Duta Rajâ bân Utusan Khusus Prèsidèn, 1998-2000 (tamaso' mènangka Utusân Khusus bân Diplomat Prèsidèn Indonèsia ghâbây Australia, 1998-2000) Rèpublik Indonèsia.
 Angghuta, Majelis Parmusyawaratan Ra'yat (MPR) 1988-2000 Rèpublik Indonèsia.
 Pangarghâ'ân Pangusaha Australia taon 2008 sareng Kaduta'an Rajâ Australia, Jakarta, Indonèsia.

 Bâkto Ngodâ 
James Tjahaja Riady lahèr taon 1957 è Jakarta, rèng seppona panèka Mochtar Riady bân Suryawati Lidya sè aropa katoronan Tionghoa-Indonèsia. Bâkto ghi' kana', James èkèrèm eppa'na ghâbây asakola è Makau. Sejjhâk kènè', salèrana èyajhâri mandiri. Saellana 4 taon è Makau, salèrana pas nerrossaghi studina ka Australia bân akuliyah è University of Melbourne. Bâllu' taon è Australia ghâbây mamarè kuliyanna è University of Melbourne taon 1977, tor eppa'na ngèrèm James ka Amèrika ghâbây toron ka dhunnya Perbankan è taon 1977."Profil James Riady – Konglomerat Indonesia Bos Lippo Group Paling Lengkap". 07 Februari 2020. https://www.infobiografi.com/profil-james-riady-bos-lippo-group// Èaksès tangghâl 19-01-2026

 Kagiadhân Evangelikalisme 
Sejjhâk maso' aghâma Kristen è1990, salèrana dhâddhi Evangelikalisme, maddhek yayasan, sombhângan, Sakola Kristen, nyebbaraghi pangaro Kristen ka masyarakat Indonèsia.

È bâbâna Yayasan Pendidikan Pelita Harapan, Riady abhânto maddhek Univèrsitas Kristen Swasta kalabân alirân Reformed Protèstan anyama Univèrsitas Pelita Harapan (UPH). Univèrsitas ka'dinto panèka sala sèttong kampus sè biayana larang, kennengngânna è Karawaci, Banten. Salèrana asareng Johannes Oentoro aghâbây program biasiswa unggulan bân arèkrut siswa kalabân prèstasi ḍâri pan-bârâmpan Daèrah è sakabbhina Indonèsia ghâbây èberri'i biasiswa, paghi' orèng-orèng sè narèma biasiswa bhâkal abhânto masyarakat.

 Sombher-sombher